Document ID: 31997R0571

ΚΑΝΟΝΙΣΜΟΣ (ΕΚ) αριθ. 571/97 ΤΗΣ ΕΠΙΤΡΟΠΗΣ της 26ης Μαρτίου 1997 για τη θέσπιση των λεπτομερειών εφαρμογής του τομέα του χοιρείου κρέατος, του καθεστώτος που προβλέπεται στην ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 410/97 του Συμβουλίου, της 24ης Φεβρουαρίου 1997, περί ορισμένων λεπτομερειών εφαρμογής της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου (1), και ιδίως το άρθρο 1,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος (2), όπως τροποποιήθηκε τελευταία από τον κανονισμό (ΕΚ) αριθ. 3290/94 (3), και ιδίως το άρθρο 8 παράγραφος 2,
Εκτιμώντας:
ότι η ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου, που υπεγράφη στις Βρυξέλλες στις 11 Νοεμβρίου 1996 (4), προβλέπει, εν αναμονή της έναρξης ισχύος της ευρωπαϊκής συμφωνίας, την εφαρμογή των διατάξεων της τελευταίας όσον αφορά το εμπόριο και τα εμπορικά θέματα και οι διατάξεις αυτές εφαρμόζονται προσωρινά από την 1η Ιανουαρίου 1997 7
ότι θα πρέπει να εξασφαλισθεί η διαχείριση του καθεστώτος που προβλέπεται στην ενδιάμεση συμφωνία με πιστοποιητικά εισαγωγής 7 ότι, για το σκοπό αυτό, πρέπει, ιδίως, να ορισθούν οι λεπτομέρειες υποβολής των αιτήσεων και τα στοιχεία των αιτήσεων και πιστοποιητικών, κατά παρέκκλιση από το άρθρο 8 του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών λεπτομερειών εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΚ) αριθ. 2350/96 (6) 7 ότι πρέπει, εξάλλου, να εκδοθούν τα πιστοποιητικά μετά από μία προθεσμία εξέτασης και εφαρμόζοντας ενδεχομένως ένα ενιαίο ποσοστό αποδοχής 7
ότι, για να εξασφαλισθεί η απρόσκοπτη ροή των εισαγωγών, είναι αναγκαίο, οι ποσότητες των προϊόντων που υπάγονται στο καθεστώς, να εισαχθούν προοδευτικά κατά τη διάρκεια ενός ολοκλήρου έτους 7
ότι, για να εξασφαλισθεί η αποτελεσματική διαχείριση του καθεστώτος, πρέπει να καθορισθεί σε 30 Ecu ανά 100 χιλιόγραμμα, το ποσό της εγγύησης που αφορά τα πιστοποιητικά εισαγωγής στο πλαίσιο του εν λόγω καθεστώτος 7 ότι ο κίνδυνος κερδοσκοπίας που ενυπάρχει στο καθεστώς στον τομέα του χοιρείου κρέατος, έχει ως συνέπεια να εξαρτάται η πρόσβαση των εμπορευομένων στο εν λόγω καθεστώς, από την τήρηση των συγκεκριμένων όρων 7
ότι είναι σκόπιμο να δώσουν προσοχή οι εμπορευόμενοι στο γεγονός ότι τα πιστοποιητικά δεν μπορούν να χρησιμοποιηθούν παρά μόνο για τα προϊόντα που είναι σύμφωνα με όλες τις κτηνιατρικές διατάξεις που ισχύουν στην Κοινότητα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε εισαγωγή στην Κοινότητα που πραγματοποιείται στο πλαίσιο του καθεστώτος το οποίο προβλέπεται στο πρωτόκολλο αριθ. 1 της ενδιάμεσης συμφωνίας μεταξύ της Κοινότητας και της Σλοβενίας, των προϊόντων που υπάγονται στις ομάδες του παραρτήματος Ι του παρόντος κανονισμού, υπόκεινται στην υποχρέωση κατάθεσης πιστοποιητικού εισαγωγής.
Οι ποσότητες των προϊόντων που απολαύουν αυτού του καθεστώτος και το ποσοστό τελωνειακού δασμού καθορίζονται στο παράρτημα Ι.
Άρθρο 2
Οι ποσότητες που αναφέρονται στο άρθρο 1 κατανέμονται ως εξής:
- 25 % κατά την περίοδο από 1ης Ιανουαρίου έως 31 Μαρτίου,
- 25 % κατά την περίοδο από 1ης Απριλίου έως 30 Ιουνίου,
- 25 % κατά την περίοδο από 1ης Ιουλίου έως 30 Σεπτεμβρίου,
- 25 % κατά την περίοδο από 1ης Οκτωβρίου έως 31 Δεκεμβρίου.
Άρθρο 3
1. Ο αιτών ένα πιστοποιητικό εισαγωγής που αναφέρεται στο άρθρο 1, πρέπει να είναι φυσικό ή νομικό πρόσωπο, το οποίο τη στιγμή της υποβολής της αίτησης μπορεί να αποδείξει, κατά τρόπο ικανοποιητικό για τις αρμόδιες αρχές των κρατών μελών, ότι ασκεί, τους τελευταίους δώδεκα μήνες, εμπορική δραστηριότητα με τις τρίτες χώρες στον τομέα του χοιρινού κρέατος. Ωστόσο, οι επιχειρήσεις λιανικής πωλήσεως ή τα εστιατόρια που πωλούν τα προϊόντα αυτά στον τελικό καταναλωτή αποκλείονται από το όφελος του εν λόγω καθεστώτος.
2. Η αίτηση για πιστοποιητικό εισαγωγής πρέπει να αναφέρει μόνο ένα από τους αριθμούς της ομάδας που ορίζονται στο παράρτημα Ι του παρόντος κανονισμού 7 μπορεί να αφορά περισσότερα προϊόντα που υπάγονται σε διαφορετικούς κωδικούς ΣΟ. Στην περίπτωση αυτή, όλοι οι κωδικοί και η περιγραφή τους πρέπει να εγγράφονται, αντίστοιχα, στις θέσεις 16 και 15 της αίτησης και του πιστοποιητικού.
Η αίτηση πιστοποιητικού πρέπει να αφορά τουλάχιστον 200 χιλιόγραμμα και κατ' ανώτατο όριο, 10 % της διαθέσιμης ποσότητας για την εν λόγω ομάδα, και κατά τη διάρκεια της περιόδου που ορίζεται στο άρθρο 2.
3. Η αίτηση πιστοποιητικού και το πιστοποιητικό περιλαμβάνουν στη θέση 8, την ένδειξη της χώρας καταγωγής 7 το πιστοποιητικό υποχρεώνει την εισαγωγή από την εν λόγω χώρα.
4. Η αίτηση για πιστοποιητικό και το πιστοποιητικό περιλαμβάνουν, στη θέση 20, μία από τις ακόλουθες ενδείξεις:
Reglamento (CE) n° 571/97
Forordning (EF) nr. 571/97
Verordnung (EG) Nr. 571/97
Κανονισμός (ΕΚ) αριθ. 571/97
Regulation (EC) No 571/97
Rθglement (CE) n° 571/97
Regolamento (CE) n. 571/97
Verordening (EG) nr. 571/97
Regulamento (CE) nΊ 571/97
Asetus (EY) N:o 571/97
Fφrordning (EG) nr 571/97.
5. Το πιστοποιητικό περιέχει στη θέση 24, μία από τις ακόλουθες ενδείξεις:
Δασμός κατά την εισαγωγή μειωμένος κατά 80 %:
Reglamento (CE) n° 571/97
Forordning (EF) nr. 571/97
Verordnung (EG) Nr. 571/97
Κανονισμός (ΕΚ) αριθ. 571/97
Regulation (EC) No 571/97
Rθglement (CE) n° 571/97
Regolamento (CE) n. 571/97
Verordening (EG) nr. 571/97
Regulamento (CE) nΊ 571/97
Asetus (EY) N:o 571/97
Fφrordning (EG) nr 571/97.
Άρθρο 4
1. Η αίτηση για πιστοποιητικό υποβάλλεται μόνον κατά τη διάρκεια των δέκα πρώτων ημερών κάθε περιόδου που ορίζεται στο άρθρο 2.
Ωστόσο, για το 1997 για τις ποσότητες που είναι διαθέσιμες για τις περιόδους που αναφέρονται στο άρθρο 2 πρώτη και δεύτερη περίπτωση, οι αιτήσεις για τη χορήγηση πιστοποιητικών μπορούν να κατατεθούν μόνο κατά τις δέκα πρώτες ημέρες αρχής γενομένης από την 1η Απριλίου 1997.
2. Η αίτηση πιστοποιητικού είναι παραδεκτή μόνον εάν ο αιτών δηλώσει γραπτώς ότι δεν έχει υποβάλει, και δεσμεύεται να μην υποβάλει, για την τρέχουσα περίοδο, άλλες αιτήσεις για προϊόντα της ίδιας ομάδας, στο κράτος μέλος κατάθεσης της αίτησης ή σε άλλο κράτος μέλος.
Εάν ο αιτών υποβάλει περισσότερες από μία αιτήσεις για τα προϊόντα της ίδιας ομάδας, δεν γίνεται δεκτή καμία από τις εν λόγω αιτήσεις.
3. Οι αιτήσεις πιστοποιητικών εισαγωγής για όλα τα προϊόντα που αναφέρονται στο άρθρο 1, συνοδεύονται από τη σύσταση εγγύησης 30 Ecu ανά 100 χιλιόγραμμα.
4. Τα κράτη μέλη ανακοινώνουν στην Επιτροπή, την τρίτη εργάσιμη ημέρα από το τέλος της περιόδου κατάθεσης των αιτήσεων, τις αιτήσεις που υποβάλλονται για καθένα από τα προϊόντα της εν λόγω ομάδας. Η ανακοίνωση αυτή περιλαμβάνει τον κατάλογο των αιτούντων και ένα πίνακα των αιτουμένων ποσοτήτων για κάθε ομάδα.
Όλες οι ανακοινώσεις, συμπεριλαμβανομένων των ανακοινώσεων με ένδειξη «ουδέν», πραγματοποιούνται με τέλεξ ή τέλεφαξ την εργάσιμη ημέρα που έχει ορισθεί σύμφωνα με το δείγμα που παρατίθεται στο παράρτημα ΙΙ, σε περίπτωση που δεν έχει υποβληθεί καμία αίτηση, ή σύμφωνα με τα υποδείγματα που παρατίθενται στα παραρτήματα ΙΙ και ΙΙΙ, όταν έχουν υποβληθεί οι αιτήσεις.
5. Η Επιτροπή αποφασίζει το ταχύτερο δυνατό σε ποιό βαθμό μπορεί να δώσει συνέχεια στις αιτήσεις που αναφέρονται στο άρθρο 3.
Όταν οι ποσότητες για τις οποίες έχουν αιτηθεί πιστοποιητικά, υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό αποδοχής των αιτουμένων ποσοτήτων.
6. Τα πιστοποιητικά εκδίδονται, το ταχύτερο δυνατόν μετά τη λήψη απόφασης από την Επιτροπή.
7. Τα πιστοποιητικά δεν μπορούν να χρησιμοποιηθούν παρά μόνο για τα προϊόντα που ανταποκρίνονται στις κτηνιατρικές διατάξεις που ισχύουν στην Κοινότητα.
Άρθρο 5
Για τους σκοπούς της εφαρμογής του άρθρου 21 παράγραφος 2 του κανονισμού (ΕΟΚ) αριθ. 3719/88, η ισχύς των πιστοποιητικών εισαγωγής είναι 150 ημέρες από την ημερομηνία της πραγματικής έκδοσής τους.
Τα πιστοποιητικά εισαγωγής που εκδίδονται με βάση τον παρόντα κανονισμό, δεν μεταβιβάζονται.
Άρθρο 6
Οι διατάξεις του κανονισμού (ΕΟΚ) αριθ. 3719/88 εφαρμόζονται με την επιφύλαξη των διατάξεων του παρόντος κανονισμού.
Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η εισαγόμενη ποσότητα στο πλαίσιο του παρόντος κανονισμού, δεν μπορεί να είναι μεγαλύτερη από αυτή που αναφέρεται στις θέσεις 17 και 18 του πιστοποιητικού εισαγωγής. Ο αριθμός «0» εγγράφεται για το σκοπό αυτό στη θέση 19 του εν λόγω πιστοποιητικού.
Άρθρο 7
Τα προϊόντα απολαύουν των δασμών που καθορίζονται στο παράρτημα Ι κατόπιν υποβολής πιστοποιητικού κυκλοφορίας EUR.1 που εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 4, της ενδιάμεσης συμφωνίας.
Άρθρο 8
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 1997.

Labels: 3
17
18